कौंसलर के भाई, मेडिकल कारोबारी ने पार्क में प्लांटेशन कर मनाया बर्थ-डे
बैंककॉलोनी में 40 साल बाद पार्क बना तो कौंसलर महाराज सिंह राजी के भाई और रियल इस्टेट कारोबारी बलराज सिंह लक्की और मोहल्ला कमेटी के प्रधान मेडिकल कारोबारी महेश पांडे ने वहीं प्लांटेशन कर बर्थ-डे सेलीब्रेट किया। इस मौके इलाके के लोग भी पार्क में जमा हुए। लक्की को 35वें और महेश पांडे को 58वें बर्थडे पर गिफ्ट के तौर पर पौधे दिए। जिन्हें बाद में उसी पार्क में लगा दिया गया।
गौर हो कि यह पार्क निगम के फंड से एमएलए भारत भूषण आशू और कौंसलर महाराज सिंह राजी ने इलाके के लोगों से मिल-जुलकर डेवलप कराया है। पहले इस पार्क पर अवैध कब्जा था, जिसे खाली कराने के बाद इसकी डेवलपमेंट की गई। अब इलाके के लोग ही इसकी मेंटीनेंस कर रहे हैं ताकि पार्क की सुंदरता बनी रहे।
पार्क में बर्थ डे सेलीब्रेट करने के आइडिया पर बलराज लक्की और महेश पांडे ने कहा कि उन्होंने पार्क के प्रति लोगों की दिलचस्पी जगाने के लिए प्लांटेशन की। उन्होंने कहा कि पार्क में घूमकर केवल लोग अपनी सेहत दुरुस्त रख सकते हैं बल्कि खाली टाइम में बैठकर अपने विचार भी सांझे कर सकते हैं। यह तभी संभव होगा, जब पार्क सुंदर और हरा-भरा रहे। उन्होंने कहा कि लगभग 4 दशक बाद इलाके में पार्क बना है तो उनकी पूरी कोशिश है कि बच्चों से लेकर बूढ़ों तक सब पार्क की देखभाल करें। वो इसे सरकारी या किसी एक आदमी का नहीं बल्कि अपना पार्क समझें ताकि पार्क को कोई नुकसान हो।
इस मौके त्रिलोक चंद, तरसेम लाल, राजेश राजू, बलदेव शर्मा, हरपाल सिंह, धनीराम, सुरेंद्र कुमार, केके दास, जगदीश भाटिया, रमेश ठाकुर, दर्शन सिंह, कृपाल सिंह, ऊषा आदि मौजूद थे।
कौंसलर के भाई, मेडिकल कारोबारी ने प्लांटेशन कर बर्थ-डे सेलीब्रेट किया।
hin_Deva hin_Deva hin_Deva hin_Deva awa_Deva hin_Deva